Warrant คืออะไร
ก. ใบสำคัญแสดงสิทธิที่จะซื้อหุ้นไทย
ข. ใบสำคัญแสดงสิทธิที่จะซื้อหุ้นดาวโจนส์
ค. ใบสำคัญแสดงสิทธิที่จะซื้อหุ้นบุริมสิทธิ
ง. ใบสำคัญแสดงสิทธิที่จะซื้อหุ้นสามัญ
คำตอบคือ ง.  เนื่องจาก  การลงทุนในหุ้นเป็นหนึ่งในการลงทุนที่ให้ผลตอบแทนได้ในระดับดีเยี่ยม แต่ก็มีรูปแบบการลงทุนอีกอย่างหนึ่งที่คล้ายกับหุ้นที่อาจสร้างผลตอบแทนได้ทวีคูณ แต่ในทางกลับกันก็อาจขาดทุนได้เป็นทวีคูณเช่นกัน หนึ่งในนั้นก็คือ “Warrant” Warrant ก็คือ “ใบสำคัญแสดงสิทธิที่จะซื้อหุ้นสามัญ” เทียบง่ายก็เปรียบเสมือน “ใบจองซื้อคอนโด” นั่นเอง แต่เอาไว้ใช้สำหรับแปลงซื้อหุ้นสามัญภายในระยะเวลาที่กำหนด  ปกติจะเป็นชื่อย่อหุ้นนำหน้าแล้วตามมาด้วย -W, -W1, -W2 เป็นต้น เช่น SAWAD-W1 สำหรับการประเมินมูลค่าอย่างง่ายสำหรับ Warrant นั้นก็คือ เอาราคาหุ้นแม่ในตลาด หักลบด้วย ราคาใช้สิทธิในการแปลงซื้อ เหลือเท่าไร แล้วค่อยหารด้วยจำนวน warrant ที่ต้องใช้แลกหุ้นแม่ 1 หุ้น นั้นก็คือมูลค่าของ Warrant ที่เราเรียกว่า Intrinsic value นั่นเอง เช่น หุ้น A ราคา 10 บาท ราคาใช้สิทธิแปลง A-W1 อยู่ที่ 2 บาท อัตราการใช้สิทธิ์แปลง 1:2 คือ 1 Warrant สามารถใช้สิทธิแปลงซื้อหุ้นแม่ได้ 2 หุ้น ถ้ากรณีนี้ Intrinsic value ของ A-W1 ก็ควรอยู่ที่ (10-2)/(1/2) = 16 บาท ต่อ Warrant แต่โดยปกติแล้ว ราคา Warrant อาจจะไม่ได้มีราคาอยู่แค่ในระดับ Intrinsic value ซึ่งอาจจะมีราคาที่สูงกว่าจากการบวกในส่วนของมูลค่าที่เราเรียกว่า Time value
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน